CELEX: 62017TN0704
Language: sk
Date: 2017-10-09 00:00:00
Title: Vec T-704/17: Žaloba podaná 9. októbra 2017 – Španielsko/Komisia

11.12.2017   
            
            
               SK
            
            
               Úradný vestník Európskej únie
            
            
               C 424/53
            
         Žaloba podaná 9. októbra 2017 – Španielsko/Komisia
   (Vec T-704/17)
   (2017/C 424/77)
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: M. García-Valdecasas Dorrego, splnomocnený zástupca)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil oznámenie,
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.-
            
            
               Prvý žalobný dôvod: porušenie článkov 1 a 2 nariadenia č. 1/58, článku 22 CHZPEÚ a článku 1d služobného poriadku, pretože bol obmedzený režim komunikácie medzi EPSO a uchádzačom, ktorá prebieha len v anglickom, francúzskom a nemeckom jazyku, čo sa premieta do prihlášky.
            
         
               2.-
            
            
               Druhý žalobný dôvod: porušenie článkov 1 a 6 nariadenia č. 1/58, článku 22 CHZPEÚ, článku 1d ods. 1 a 6 služobného poriadku, pretože voľba druhého jazyka je bezdôvodne obmedzená na tri jazyky, ktorými sú angličtina, francúzština a nemčina, a ostatné úradné jazyky Európskej únie sú vylúčené, a preto, že v možnosti 1 je jazyk 3 obmedzený na tri jazyky, ktorými sú angličtina, francúzština a nemčina, a ostatné úradné jazyky Európskej únie sú vylúčené.
            
         
               3.-
            
            
               Tretí žalobný dôvod: voľba anglického, francúzskeho a nemeckého jazyka je arbitrárna a vedie k diskriminácii na základe jazyka, ktorá je článkom 1 nariadenia č. 1/58, článkom 22 CHZPEÚ i článkom 1d ods. 1 a 6 služobného poriadku zakázaná.